

# PROJEKTS uz 28.05.2025.

 Vēlamais izskatīšanas laiks: Izglītības, kultūras, sporta un sociālajā komitejā - 04.06.2025.

domes sēdē - 26.06.2025.

sagatavotājs un ziņotājs: Ieva Roze

APSTIPRINĀTI

Ādažu novada pašvaldības domes sēdē

2025. gada 26. jūnijā

(protokols Nr. , .§)

SAISTOŠIE NOTEIKUMI

Ādažos, Ādažu novadā

2025. gada 26. jūnijā Nr.«DOKREGNUMURS»

**Grozījumi Ādažu novada pašvaldības domes 2024. gada 28. marta saistošajos noteikumos Nr. 18/2024 “Par pašvaldības pabalstiem iedzīvotājiem bez materiālā stāvokļa izvērtēšanas ”**

*Izdoti saskaņā ar Pašvaldību likuma*

*44. panta otro daļu*

Izdarīt Ādažu novada pašvaldības domes 2024. gada 28. marta saistošajos noteikumos Nr. 18/2024 „Par pašvaldības pabalstiem iedzīvotājiem bez materiālā stāvokļa izvērtēšanas” (Latvijas Vēstnesis”, 2024., Nr.84, 2025., Nr.44) šādus grozījumus:

1. Izteikt 18. punktu šādā redakcijā:

**“18. Pabalstu piešķir:**

* 1. **vienu reizi gadā par bērnu ar invaliditāti, vai kurš slimo ar celiakiju un kuram nav noteikta invaliditāte - 100 *euro*;**
	2. **50 % apmērā, bet ne vairāk kā 107 *euro* tajā mēnesī, kurā saņemts kāds no šiem pakalpojumiem:**
		1. **bērna reitterapijas, ABA terapijas, smilšu un silto smilšu terapijas, kanisterapijas, hidroterapijas, ergoterapijas, fizioterapijas, kā arī Montesori pedagoga, psihologa un logopēda pakalpojumu, un medicīnisko palīgierīču iegādes izdevumu kompensācijai, pamatojoties uz pedagoģiski medicīniskās komisijas atzinumu par pakalpojuma nepieciešamību;**
		2. **logopēda pakalpojuma izdevumu kompensācijai bērniem ar runas un valodas attīstības traucējumiem, saskaņā ar ģimenes ārsta vai logopēda izziņu;**
		3. **Montesori pedagoga un ABA terapijas pakalpojuma izdevumu kompensācijai bērniem ar attīstības un uzvedības traucējumiem, saskaņā ar ārsta izziņu.”**
1. Papildināt ar 18.1 punktu šādā redakcijā:

**“18.1 Pabalstu līdz 1500 *euro* gadā bērnam ar invaliditāti piešķir:**

**18.11. papildus 18.2.1. punktā minētajiem pakalpojumiem, Sociālo pakalpojumu reģistrā reģistrēta pakalpojumu sniedzēja vai sertificēta funkcionāla speciālista sniegto rehabilitācijas pakalpojumu apmaksai saskaņā ar ārsta izsniegtu izziņu par pakalpojuma nepieciešamību, tai skaitā medicīnisko palīgierīču iegādei ar invaliditāti saistīto saslimšanu ārstēšanai;**

**18.1 2. nometnes apmaksai.”**

1. Izteikt 19. punktu šādā redakcijā:

**“19. Šo noteikumu 18.2. un 18.1 punktos minētais pabalsts jāpieprasa 6 mēnešu laikā no pakalpojuma saņemšanas brīža.”**

4. Izteikt 35.4. punktu šādā redakcijā:

**“35.4. 18.1. punkta gadījumā – sertificēta gastroenterologa izziņu ar diagnozes norādi "celiakija" un atkārtotas pārbaudes termiņu, kas nepārsniedz divus gadus no izziņas izsniegšanas dienas;”**

5. Izteikt 35.5. punktu šādā redakcijā:

**“35.5. 18.2. un 18.1 1. punkta gadījumā – maksājumus apliecinošus dokumentus (kases čeki, stingrās uzskaites kvītis, faktūrrēķinu oriģināli, kā arī kredītiestāžu izdrukas no internetbankas, ar pabalsta saņēmēja vārdu, uzvārdu, personas kodu, maksājuma mērķi, samaksas summu un datumu) un ne retāk kā reizi gadā – ārsta vai logopēda izziņu par pakalpojuma nepieciešamību;”**

6. Izteikt 35.6. punktu šādā redakcijā:

**“35.6. 18.1 2. punkta gadījumā – rēķinu par nometni.”**

Pašvaldības domes priekšsēdētāja K.Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

**PASKAIDROJUMA RAKSTS**

**Ādažu novada pašvaldības domes 2025. gada 26. jūnija saistošajiem noteikumiem Nr.\_\_2025 “Grozījumi Ādažu novada pašvaldības domes 2024. gada 28. marta saistošajos noteikumos Nr. 18/2024 “Par pašvaldības pabalstiem iedzīvotājiem bez materiālā stāvokļa izvērtēšanas ”**

|  |
| --- |
| **Paskaidrojuma raksta sadaļas un norādāmā informācija** |
| 1. **Mērķis un nepieciešamības pamatojums**
	1. Ādažu novada pašvaldības domes 2024. gada 28. marta saistošo noteikumu Nr. 18/2024 „Par pašvaldības pabalstiem iedzīvotājiem bez materiālā stāvokļa izvērtēšanas” (turpmāk – Noteikumi) 18. punktā noteikts, ka pašvaldības atbalstu var saņemt bērna reitterapijas, ABA terapijas, smilšu un silto smilšu terapijas, kanisterapijas, hidroterapijas, ergoterapijas, fizioterapijas, kā arī Montesori pedagoga, psihologa un logopēda pakalpojumu, un medicīnisko palīgierīču iegādes izdevumu kompensācijai, pamatojoties uz pedagoģiski medicīniskās komisijas atzinumu par pakalpojuma nepieciešamību, vai bērniem ar invaliditāti, saskaņā ar ārsta izsniegtu izziņu. Minētos pakalpojumus un medicīnisko palīgierīču iegādes izdevumus apmaksā 50 % apmērā, bet ne vairāk kā 107 *euro* mēnesī un pabalstu ģimenei par bērnu uzturēšanos vasaras nometnēs, kuriem noteikta invaliditāte, līdz 200 *euro* par vienu bērnu, nepārsniedzot nometnes faktiskās izmaksas.
	2. Ādažu novada pašvaldībā tika saņemts 18 bērnu ar invaliditāti vecāku kolektīvais iesniegums par sociālo pakalpojumu un kompensācijas apmēru speciālistu apmaksai bērniem ar funkcionāliem traucējumiem. Iesniegumā lūgts palielināt Noteikumos noteikto apmaksas apmēru no 107 *euro* līdz 500 *euro* mēnesī, nenoteikt vecāku līdzmaksājumu 50% apmērā, neierobežot speciālistu klāstu rehabilitācijas pakalpojumu saņemšanai un neiesniegt ārsta izziņas katru gadu, kā arī piešķirt pakalpojumu apmaksu līdz Veselības un darbspēju ekspertīzes ārstu valsts komisijas (turpmāk – VDEĀVK) piešķirtam invaliditātes noteiktajam termiņam.
	3. Izskatot iesniegumu un izvērtējot pašvaldības iespējas, tika secināts, ka pašreizējais līdzfinansējuma apmērs ir taisnīgs un samērīgs, bet var tikt noteikti labvēlīgāki nosacījumi atbalsta saņemšanai bērniem ar invaliditāti, t.i.:
2. nosakot pabalstu sociālās rehabilitācijas pakalpojumu apmaksai 1500 *euro* apmērā gadā, tai skaitā medicīnisko palīgierīču iegādei un nometnēm bērniem ar invaliditāti;
3. atcelt vecāku 50 % līdzmaksājumu;
4. nenoteikt konkrētus speciālistus, bet noteikt, ka apmaksā tikai ārsta izrakstā norādītās terapijas, atbilstoši bērna vajadzībām ar invaliditāti saistīto saslimšanu ārstēšanai, pakalpojumu sniedzot Sociālo pakalpojumu reģistrā reģistrētam pakalpojumu sniedzējam vai sertificētam funkcionālam speciālistam.
	1. Attiecīgi Noteikumi ir papildināti ar 18.1 punktu, kas nosaka pabalstu līdz 1500 *euro* apmērā gadā bērnam ar invaliditāti.
	2. Citas būtiskais izmaiņas Noteikumos nav veiktas.
 |
| 1. **Fiskālā ietekme un pašvaldības budžetu**
	1. Noteikumu īstenošanai nav būtiskas ietekmes uz pašvaldības budžetu. 2025. gadā budžetā Noteikumos paredzētajiem pašvaldības pabalstiem rehabilitācijas pakalpojumiem un nometnēm ir asignēti 31000 *euro,* un līdz 30.04.2025.bija izlietoti 8672 *euro (*atlikums 22328 *euro*).Ja Noteikumos paredzēto pakalpojumu izdevumu apmaksai 2025. gadā būs nepieciešami papildu līdzekļi, tos būs iespējams pārcelt no līdzekļu ekonomijas bērnu ar invaliditāti aprūpes mājās pakalpojuma nodrošināšanai (ir līdzekļu atlikums pēc četru mēnešu izpildes rezultātiem). Sociālā dienesta uzskaitē ir 88 bērni ar invaliditāti, kuru deklarētā dzīvesvieta ir Ādažu novadā. Apstiprinot šos Noteikumus nākamajos gados būs nepieciešams papildu finansējums, lai pakalpojumus varētu izmantot visi 88 bērni ar invaliditāti, t.i., 132 000 *euro* gadā. bet saskaņā ar 2024. gada analizētajiem datiem rehabilitācijas pakalpojumus neizmanto visi bērni ar invaliditāti.
 |
| 1. **Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī uz konkurenci**
	1. Sociālā ietekme – plānots, ka Noteikumi labvēlīgi ietekmēs mērķa grupu, uz kuru attiecināms Noteikumu tiesiskais regulējums – ģimenes ar bērniem, kuriem noteikta invaliditāte. Ģimenei no saviem līdzekļiem nebūs jāveic līdzmaksājums 50 % apmērā.
	2. Noteikumu tiesiskais regulējums neietekmēs uzņēmējdarbības vidi pašvaldības teritorijā.
	3. Ietekme uz vidi – neradīs ietekmi uz vidi.
	4. Ietekme uz uzņēmējdarbības vidi pašvaldības teritorijā – nav attiecināma.
	5. Ietekme uz konkurenci – nav ietekmes uz konkurenci.
 |
| 1. **Ietekme uz administratīvajām procedūrām un to izmaksām**
2. Institūcija, kurā fiziska persona var vērsties Noteikumu piemērošanā, ir Sociālais dienests.
3. Galvenie procedūras posmi un privātpersonām veicamās darbības, ko paredz Noteikumi, ir šādi – lai saņemtu pabalstu, privātpersona iesniedz Sociālajam dienestam iesniegumu un pamatojošos dokumentus. Sociālais dienests lēmumu pieņem viena mēneša laikā no iesnieguma saņemšanas. Sociālais dienests sagatavo izmaksu sarakstus un nodod grāmatvedībai, kura pabalstus izmaksā uz iesniedzēja norādīto kredītiestādes kontu.
4. Sociālā dienesta pieņemtos lēmumus un faktisko rīcību var apstrīdēt pašvaldības Administratīvo aktu strīdu komisijai Administratīvā procesa likumā noteiktajā kārtībā. Komisijas pieņemtos lēmumus var pārsūdzēt tiesā Administratīvā procesa likumā noteiktajā kārtībā.
5. Paredzētās administratīvo procedūru izmaksas – nav paredzētas.
 |
| 1. **Ietekme uz pašvaldības funkcijām un cilvēkresursiem**

Noteikumu izpildei nav nepieciešams veidot jaunas pašvaldības institūcijas, darba vietas vai paplašināt esošo institūciju kompetenci. |
| 1. **Informācija par izpildes nodrošināšanu**

Pašvaldības cilvēkresursi, kas tiks iesaistīti Noteikumu īstenošanā, ir Valsts un pašvaldības vienotā klientu apkalpošanas centra darbinieki (pieņemot iesniegumus), Sociālā dienesta darbinieki (pieņemot un izvērtējot iesniegumu atbilstību un pieņemot lēmumu) un Grāmatvedības nodaļas darbinieki (izmaksājot pabalstus). Lēmuma apstrīdēšanas gadījumā – Administratīvo aktu strīdus komisija, kuras sastāvā ir deputāti, izpilddirektors un juristi. |
| 1. **Prasību un izmaksu samērīgums pret ieguvumiem, ko sniedz mērķa sasniegšana**

Noteikumi ir atbilstoši iecerētā mērķa sasniegšanas nodrošināšanai – sniegt lielāku atbalstu ģimenēm, kuras audzina bērnu ar invaliditāti. Saistošo noteikumu tiesiskais regulējums labvēlīgi ietekmēs bērnu ar invaliditāti veselību, uzlabos viņu funkcionēšanas spējas un nodrošinās speciālās vajadzības. |
| 1. **Izstrādes gaitā netika veiktas konsultācijas ar privātpersonām un institūcijām**
	1. Konsultācijām tika izmantots šāds sabiedrības līdzdalības veids: pēc Noteikumu izskatīšanas domes Izglītības, kultūras, sporta un sociālajā komitejā, to projekts tika publicēts pašvaldības oficiālajā tīmekļvietnē www.adazunovads.lv, kā arī informācija par projektu tika publicēta sociālajā tīklā - pašvaldības Facebook kontā, lai sasniegtu mērķgrupu, kā arī noskaidrotu pēc iespējas plašākas sabiedrības viedokli.

8.2. Publikācijā noteiktajā termiņā – no 2025. gada 5. jūnija līdz 20. jūnijam iedzīvotāju priekšlikumi par Noteikumu projektu netika/tika saņemti. Tika atbalstīts pēc Noteikumu projekta apstiprināšanas saņemtais Sociālā dienesta vadītājas ierosinājums veikt precizējumu 18.11. punktā, papildinot, ka bērni ar invaliditāti var saņemt arī 18.2.1.punktā noteiktos pakalpojumus, kuri var nebūt reģistrēti Sociālo pakalpojumu un Ārstniecības personu reģistros.8.3. Notikušas konsultācijas ar bērnu ar invaliditāti vecākiem. |

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU